Jokebedi

Sipas Biblës, Jokebed (Hebraishtja biblike: יוֹכֶבֶד, romanizuar: Yōḵeḇeḏ) ishte e bija e LevitNumrat 26:59 dhe nëna e Miriamt, Aaronit dhe Moisiut. Ajo ishte guraja e Amramit, dhe motra e të atit të tij.Eksodi 6:20

 Lindja e Moisiut 
Historia e Jokebedit mendohet të përshkruhet në Librin e Eksodit (2:1–10) – megjithëse ajo nuk përmendet qartë këtu. (Emri i saj përmendet për herë të parë në Eksodi 6:20.) Ajo jetonte në Egjipt, ku pasardhësit e Israelit po shtypeshin. Faraoni kishte vendosur që të gjithë djemtë e tyre të vegjël të hidheshin në Nil, sepse kishte frikë se ata mund të bëheshin shumë të fuqishëm. Kur lindi Moisiu, fëmija i saj më i vogël, Jokebedi e fshehu për tre muaj derisa ajo nuk mund ta fshihte më. Për t'i shpëtuar jetën djalit të saj, ajo hidroizoloi një shportë dhe futi fëmijën në të. Jokebedi e vendosi Moisiun në një shportë dhe e lëshoi në rrjedhën e lumit Nil. Shporta ra në duart e vajzës së faraonit që po lahej në lumë. E prekur me dhembshuri kur zbuloi fëmijën, ajo vendosi ta birësonte atë. "Motra" e fëmijës (supozohet të jetë Miriami), e cila kishte dalë përpara, i sugjeroi t'i gjente një grua hebreje për ta ushqyer fëmijën. Vajza e faraonit pranoi dhe kështu Miriami thirri nënën e saj, e cila ishte caktuar të kujdesej për të. Kështu Jokebedi e ushqeu djalin e saj deri sa ai u rrit mjaftueshëm dhe e solli te vajza e faraonit, e cila e birësoi si djalin e saj.Eksodi 2:10 Historia vazhdon me Moisiun, i cili u rrit për t'u bërë udhëheqësi i Eksodit, duke e çuar popullin e tij jashtë vendit të Egjiptit.

 Lidhja me Amramin 
Sipas Librit të Numrave, Jokebedi lindi nga Levi kur ai jetonte në Egjipt. Amrami ishte bir i Kehatit, i cili ishte bir i Levit. Kjo do ta bënte Jokebedin halla e Amramit, burrit të saj. Kjo lloj martese mes të afërmve më vonë u ndalua me ligjin e Moisiut.Levitiku 18:!2 Jokebed quhet gjithashtu motra e të atit të Amramit në tekstin masoretik të Eksodit 6:20, por përkthimet e lashta ndryshojnë në këtë. Disa dorëshkrime greke dhe latine të Septuagintës thonë se Jokebedi ishte kushërira e babait të Amramit, dhe të tjerë thonë se ajo ishte kushërira e Amramit. Në Testamentin e Levit të Apokrifës, thuhet se Jokebedi lindi, si bija e Levit, kur Levi ishte 64 vjeç.

 Pikëpamja islame 
Së bashku me ndarjen e Detit të Kuq, shkurret e djegura dhe Dhjetë Urdhëresat: Kurani tregon historinë e Musait me disa detaje të shtuara dhe dallime të vogla. Tregohen nëna e tij, Jukabidi (arabisht: يوكابد Yūkābid) dhe përpjekjet e saj për të shpëtuar Musain. 

Historitë e ngjarjeve të pazakonta gjatë shtatzënisë së Emines, nënës së profetit islam Muhamed, krahasohen me përvojat e ngjashme të Jokebedit kur ajo mbante Moisiun. Rëndësia e këtij krahasimi kuptohet se buron nga afiniteti i folklorit arab me traditat hebraike.

 Referime 

Kategoria:Njerëz të Librit të Eksodit